Trei școli, din Vințu de Jos, Unirea și Alba Iulia au câștigat concursul organizat de Poliția Alba, despre consecințele violenței școlare.
Competiția s-a derulat în cadrul campaniei "Tu știi ce consecințe pot avea faptele tale? Fii informat, alege inspirat!".
Aceasta s-a desfășurat în unitățile de învățământ.
"Reprezintă un demers preventiv pentru conștientizarea consecințelor asociate faptelor de violență școlară, de către elevi", precizează IPJ Alba.
În 7 martie au fost desemnați câștigătorii concursului.
- Locul I a fost ocupat de Școala Gimnazială "Iuliu Maniu" Vințu de Jos.
- Locul II a revenit Școlii Gimnaziale "Avram Iancu" Unirea.
- Pe locul III s-a clasat Școala Gimnazială "Ion Agârbiceanu" Alba Iulia.
Câștigătorii concursului vor fi premiați de către polițiștii din cadrul Biroului Siguranță Școlară.
Campania se derulează la nivel național, atât în mediul urban, cât și în mediul rural. Se desfășoară până la sfârșitul anului școlar 2023- 2024.
Are ca scop informarea elevilor cu privire la noțiuni din domeniul juridic. De asemenea, vine în sprijinul părinților, pentru identificarea comportamentelor de risc și a situațiilor vulnerabile la care pot fi expuși elevii, în vederea reducerii victimizării.
Urmăriți Alba24.ro și pe Google News
Dacă ți-a plăcut articolul: